ai4bharat/Pralekha huggingface dataset:
પ્રધાનમંત્રીનું કાર્યાલય
ચોથા આંતરરાષ્ટ્રીય યોગ દિવસ નિમિત્તે પ્રધાનમંત્રીનું સંબોધન
ઉત્તરાખંડના દહેરાદૂનમાં વન સંશોધન સંસ્થાનના પરિસર ખાતે તેઓ ચોથા આંતરરાષ્ટ્રીય યોગ દિવસ નિમિત્તે ઉપસ્થિત વિશાળ જન મેદનીને સંબોધન કરતા પ્રધાનમંત્રી મોદીએ જણાવ્યું કે યોગ એ વિશ્વને એકત્વના સુત્રથી બાંધનાર સૌથી શક્તિશાળી બળ બની ગયું છે. પ્રધાનમંત્રીએ વન સંશોધન સંસ્થાન પરિસર ખાતે અંદાજે 50,000 યોગ અભ્યાસુઓ અને સ્વયંસેવકો સાથે યોગાસન, પ્રાણાયામ અને ધ્યાન કર્યા હતા.
પ્રધાનમંત્રીએ કહ્યું કે, “આ દરેકને માટે ગૌરવશાળી ક્ષણ છે કે, આજે સમગ્ર વિશ્વમાં લોકો સૂર્યના પ્રકાશ અને ઊર્જાને યોગ સાથે આવકારી રહ્યા છે. દહેરાદૂનથી ડબ્લીન સુધી, શાંઘાઈથી શિકાગો સુધી અને જકાર્તાથી લઈને જોહાનીસ્બર્ગ સુધી, યોગ સર્વત્ર વ્યાપી રહ્યો છે.”
વિશ્વભરમાં ફેલાયેલા યોગ અભ્યાસુઓને એક ખૂબ જ સ્પષ્ટ સંદેશ આપતા પ્રધાનમંત્રીએ જણાવ્યું કે સમગ્ર વિશ્વએ યોગને અપનાવ્યો છે અને તેની ઝાંખી સમગ્ર વિશ્વમાં દર વર્ષે કઈ રીતે આંતરરાષ્ટ્રીય યોગ દિવસને ઉજવવામાં આવે છે તેના પરથી જોઈ શકાય છે. તેમણે આગળ ઉમેર્યું કે યોગ દિવસ સારા આરોગ્ય અને સુખાકારી માટેનું એક સૌથી મોટું જનઆંદોલન બની ગયું છે.
પ્રધાનમંત્રીએ કહ્યું કે જો આપણે ઈચ્છીએ છીએ કે સમગ્ર વિશ્વ આપણું સન્માન કરે તો આપણે આપણા પોતાના વારસા અને વિરાસતનું સન્માન કરતા અચકાવું ન જોઈએ. તેમણે જણાવ્યું કે યોગ એ સુંદર છે કારણ કે તે પ્રાચીન છે અને આધુનિક પણ છે; તે સતત છે અને છતાં નવ પલ્લવિત પણ છે; તેની અંદર આપણા ભૂતકાળ અને વર્તમાનની શ્રેષ્ઠ બાબતો રહેલી છે અને તે આપણા ભવિષ્ય માટે આશાનું કિરણ છે.
યોગની ક્ષમતા વિષે વાત કરતા પ્રધાનમંત્રીએ જણાવ્યું હતું કે વ્યક્તિગત રીતે અથવા સમાજ તરીકે આપણે જે પણ સમસ્યાઓનો સામનો કરી રહ્યા છીએ તે દરેકનું સમાધાન યોગમાં રહેલું છે. તેમણે કહ્યું કે, યોગ તણાવ અને અર્થહીન ચિંતાઓને દુર કરીને શાંત, રચનાત્મક તથા સંતોષી જીવન તરફ દોરી જાય છે. “વિભાજીત કરવાના બદલે, યોગ જોડે છે. દુશ્મનાવટ વધારવાના બદલે યોગ તેને ખતમ કરે છે. તકલીફોને વધારવાના બદલે યોગ તેને મટાડે છે.”
NP/GP/RP
(Visitor Counter : 149
વિદેશ મંત્રાલય
બાલાકોટમાં જૈશ-એ-મોહમ્મદની તાલીમ છાવણીઓ પર હુમલા વિશે વિદેશ સચિવનું નિવેદન
14 ફેબ્રુઆરી, 2019નાં રોજ પાકિસ્તાનનાં આતંકવાદી સંગઠન જૈશ-એ-મોહમ્મદ એ એક આત્મઘાતી આતંકવાદી હુમલો કર્યો હતો, જેમાં સીઆરપીએફનાં 40 બહાદુર જવાન શહીદ થયા હતાં. જેઇએમ પાકિસ્તાનમાં છેલ્લાં બે દાયકાથી સક્રિય છે અને એનું નેતૃત્વ મસૂદ અઝહર બહાવલપુરમાં પોતાનાં મુખ્યાલયમાંથી કરી રહ્યો છે.
આ સંગઠનને સંયુક્ત રાષ્ટ્રે પ્રતિબંધિત જાહેર કર્યું છે. આ સંગઠન ડિસેમ્બર, 2001માં ભારતીય સંસદ અને જાન્યુઆરી, 2016માં પઠાણકોટમાં વાયુદળનાં અડ્ડાં પર હુમલા સહિત અનેક આતંકવાદી હુમલાઓ માટે જવાબદા છે.
પાકિસ્તાન અને પાકિસ્તાનનાં કબજામાં રહેલા કાશ્મીરમાં તેમની તાલીમ છાવણીનાં સ્થાનની જાણકારી સમયે-સમયે પાકિસ્તાનને આપવામાં આવી હતી. જોકે પાકિસ્તાન એમનાં અસ્તિત્વનો ઇનકાર કરી રહ્યું છે. હજારો જેહાદીઓને તાલીમ આપવા યોગ્ય આટલી વિશાળ તાલીમ સુવિધાઓ પાકિસ્તાનનાં અધિકારીઓની જાણકારી વિના કામ ન કરી શકે.
ભારત વારંવાર પાકિસ્તાનને આગ્રહ કરી રહ્યું છે કે, તે જેઈએમ સામે કાર્યવાહી કરે, જેથી જેહાદીઓને પાકિસ્તાનની અંદર તાલીમ બંધ કરી શકાય અને તેમને હથિયારો મળતાં અટકાવી શકાય. પાકિસ્તાને પોતાની જમીન પર આતંકવાદીઓનાં આધારભૂત માળખાને ખતમ કરવા માટે કોઈ નક્કર પગલા લીધા નથી.
વિશ્વસનિય જાણકારી મળી હતી કે, જેઈએમ દેશનાં અન્ય વિસ્તારોમાં અન્ય એક આત્મઘાતી આતંકવાદી હુમલો કરવાનો પ્રયાસ કરી રહ્યું છે અન આ માટે ફિદાઇન જેહાદીઓને તાલીમ આપવામાં આવી રહી છે. સંભવિત જોખમને ટાળવા માટે આ હુમલો કરવો અનિવાર્ય હતો.
ગુપ્ત જાણકારીને આધારે ભારતે આજે વહેલી સવારે બાલાકોટમાં જેઈએમની સૌથી મોટી તાલીમ છાવણી પર હુમલો કર્યો હતો. આ હુમલામાં મોટી સંખ્યામાં જેઈએમ આતંકવાદી, તાલીમદાતા, વરિષ્ઠ કમાન્ડર અન જેહાદીઓનાં એવા જૂથોનો સફાયો કરવામાં આવ્યો છે, જેમને ફિદાઇન કાર્યવાહીની તાલીમ આપવામાં આવતી હતી. બાલાકોટમાં આ છાવણીઓનું નેતૃત્વ મૌલાના યુસુફ અઝહર , જેઈએમનાં પ્રમુખ મસૂદ અઝહરનો સાળો કરતો હતો.
સરકાર આતંકવાદનો ખાતમો કરવા માટે તમામ આવશ્યક ઉપાય કરવા માટે પ્રતિબદ્ધ છે. એટલે આ અસૈનિક કાર્યવાહી વિશેષ સ્વરૂપે જેઈએમ છાવણીઓને નિશાન બનાવવા માટે કરવામાં આવી છે. આ છાવણીઓની પસંદગી કરતી વખતે એ વાત ધ્યાનમાં રાખવામાં આવી છે કે નાગરિકોને મુશ્કેલી ન પડે. આ છાવણીઓ કોઈ પણ નાગરિક વસતિથી દૂર એક પહાડી વિસ્તારમાં ગાઢ જંગલોમાં સ્થિત છે. હુમલો થોડાં સમય અગાઉ જ કરવામાં આવ્યો હોવાથી, અમે વિગતની પ્રતિક્ષા કરી રહ્યાં છીએ.
પાકિસ્તાન સરકારે જાન્યુઆરી, 2004માં કટિબદ્ધતા વ્યક્ત કરી હતી કે, તે તેનાં નિયંત્રણમાં રહેલી જમીન અથવા વિસ્તારનો ઉપયોગ ભારત વિરૂદ્ધ આતંકવાદ માટે નહીં થવા દે. અમને આશા છે કે, પાકિસ્તાન પોતાની પ્રતિબદ્ધતા જાળવી રાખશે અને જેઇએમ અને અન્ય છાવણીઓને નષ્ટ કરશે તથા જવાબદાર આતંકવાદીઓ વિરૂદ્ધ કાર્યવાહી કરશે.
NP/J.Khunt/RP
(Visitor Counter : 189
પ્રધાનમંત્રીનું કાર્યાલય
પ્રધાનમંત્રીએ આર કે લક્ષ્મણને તેમની 100મી જન્મજયંતી પર યાદ કર્યા
પ્રધાનમંત્રી શ્રી નરેન્દ્ર મોદીએ કાર્ટૂનિસ્ટ આર કે લક્ષ્મણને તેમની 100મી જન્મજયંતી પર શ્રદ્ધાંજલિ આપી છે. શ્રી મોદીએ 2018 માં "ટાઇમલેસ લક્ષ્મણ" પુસ્તકનું વિમોચન કર્યું ત્યારે તેમણે આપેલું ભાષણ શેર કર્યું હતું.
એક ટ્વિટમાં પ્રધાનમંત્રીએ કહ્યું;
"તેમની 100 મી જન્મજયંતી પર, બહુમુખી આર.કે. લક્ષ્મણને યાદ કરી રહ્યો છું. તેમના કાર્ટૂન્સ દ્વારા, તેમણે સમયની સામાજિક-રાજકીય વાસ્તવિકતાઓ સુંદર રીતે વ્યક્ત કરી હતી. 2018નું એ ભાષણ શેર કરી રહ્યો છું, જ્યારે મેં 'ટાઈમલેસ લક્ષ્મણ' પુસ્તકનું વિમોચન કર્યુ હતું. Https:/ /t.co/S0srPeZ4hL "
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમ એ તમામ લોકોને યાદ કર્યા જેમણે બાપુના નેતૃત્વમાં ભારત છોડો આંદોલનમાં ભાગ લીધો હતો
પ્રધાનમંત્રી શ્રી નરેન્દ્ર મોદીએ બાપુના નેતૃત્વમાં ભારત છોડો ચળવળમાં ભાગ લેનારા અને આપણા સ્વાતંત્ર્ય સંગ્રામને મજબૂત બનાવનારા તમામ લોકોને યાદ કર્યા છે.
ટ્વીટ્સની શ્રેણીમાં, પ્રધાનમંત્રીએ કહ્યું;
"બાપુના નેતૃત્વમાં ભારત છોડો ચળવળમાં ભાગ લેનારા અને આપણા સ્વાતંત્ર્ય સંગ્રામને મજબૂત બનાવનારા તમામને યાદ કરીએ છીએ."
"અહીં બોમ્બેમાં ભારત છોડો ચળવળની શરૂઆતમાં મહાત્મા ગાંધીની તસવીર છે. "
"9 ઓગસ્ટ એ આપણી રાષ્ટ્રીય ક્રાંતિનું સળગતું પ્રતીક બની ગયું છે" લોકનાયક જે.પી.
બાપુ દ્વારા પ્રેરિત, ભારત છોડો ચળવળમાં જેપી અને ડો. લોહિયા જેવા મહાન લોકો સહિત સમાજના તમામ વર્ગોના લોકોની નોંધપાત્ર ભાગીદારી જોવા મળી હતી."
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
નાણા મંત્રાલય
ECLGS અંતર્ગત રૂ.1 લાખ કરોડથી પણ વધારે મૂલ્યની લોન મંજૂર કરાઇ
આ યોજના અંતર્ગત MSME અને અન્ય વ્યવસાયોના 30 લાખ કરતાં પણ વધારે એકમોએ મદદ પ્રાપ્ત કરી
ભારત સરકાર દ્વારા સમર્થિત 100% ઇમરજન્સી ક્રેડિટ લાઇન ગેરન્ટી સ્કીમ  હેઠળ, જાહેર અને ખાનગી ક્ષેત્રની બેંકોએ 26મી જૂન, 2020 સુધીમાં રૂ.1 લાખ કરોડના મૂલ્યના ધિરાણોને મંજૂરી આપી છે, જેમાંથી રૂ.45,000 કરોડથી વધારે મૂલ્યની લોનનું વિતરણ અત્યાર સુધી કરી દેવામાં આવ્યું છે. આ યોજના MSME અને અન્ય વ્યવસાયોના 30 લાખથી પણ વધારે એકમોને લોકડાઉન બાદ તેમના વ્યવસાયો ફરી શરૂ કરવામાં મદદ કરશે.
ECLGS અંતર્ગત જાહેર ક્ષેત્રની બેન્કોએ રૂ. 57,525.47 કરોડની લોનને મંજૂરી, જ્યારે ખાનગી ક્ષેત્રની બેન્કોએ રૂ. 55,335.52 કરોડની લોનને મંજૂરી આપી છે. આ યોજના હેઠળ ટોચની ધિરાણકર્તા બેન્કોમાં ભારતીય સ્ટેટ બેન્ક, બેન્ક ઓફ બરોડા, PNB, કેનેરા બેન્ક અને HDFCનો સમાવેશ થાય છે.
આત્મનિર્ભર ભારત પેકેજના ભાગરૂપે સરકારે MSME અને નાના વ્યવસાયોને વધારાના ઋણ તરીકે રૂ.3 લાખ કરોડની યોજનાઓની જાહેરાત કરી છે. આવા સાહસો વ્યાજની ટોચ મર્યાદા ધરાવતાં દરો સાથે વધારાની લોન તરીકે તેમના વર્તમાન ઋણના 20% સુધીનું ધિરાણ મેળવવા માટે પાત્રતા ધરાવશે.
GP/DS
(
કોલસા મંત્રાલય
કોલસાના વેચાણ માટે અગિયાર કોલસાની ખાણોની હરાજી પ્રક્રિયાના બીજા પ્રયાસની શરૂઆત
કોલસા મંત્રાલયની નોમિનેટેડ ઓથોરિટીએ આજે કોલસાના વેચાણ માટે નિર્ધારિત અગિયાર કોલસાની ખાણો  અધિનિયમની ટ્રેન્ચ 12 અંતર્ગત 4 ખાણો અને MMDR અધિનિયમની ટ્રેન્ચ 2 અંતર્ગત 7 ખાણો) માટે આ કાયદાઓ હેઠળ નિર્ધારિત નિયમો અનુસાર હરાજી પ્રક્રિયાનો બીજો પ્રયાસ શરૂ કર્યો છે. આ 11 ખાણોમાંથી, છ સંપૂર્ણ રીતે શોધાયેલ છે અને પાંચ અંશત શોધાયેલ છે. આ એ ખાણો હતી જે આ વર્ષે 25 માર્ચના રોજ શરૂ કરવામાં આવેલા પ્રથમ પ્રયાસમાં ઓફર કરવામાં આવી હતી અને એક જ બિડ મળી હતી.
હરાજી ટકાવારી આવકના હિસ્સાના આધારે પારદર્શક બે તબક્કાની પ્રક્રિયા દ્વારા ઓનલાઈન યોજવામાં આવશે.
હરાજી પ્રક્રિયાની મુખ્ય લાક્ષણિકતાઓમાં રાષ્ટ્રીય કોલસા અનુક્રમણિકાનો પરિચય, અગાઉના કોલસા ખાણકામના અનુભવ માટે કોઈ પ્રતિબંધ વિના સહભાગિતામાં સરળતા, કોલસાના વપરાશમાં સંપૂર્ણ સુગમતા, ઓપ્ટિમાઇઝ પેમેન્ટ સ્ટ્રક્ચર્સ, પ્રારંભિક ઉત્પાદન માટે પ્રોત્સાહનો દ્વારા કાર્યક્ષમતા પ્રોત્સાહન અને સ્વચ્છ કોલસા ટેકનોલોજીનો ઉપયોગ સામેલ છે.
ટેન્ડર દસ્તાવેજોનું વેચાણ 27 સપ્ટેમ્બર, 2021થી શરૂ થશે. ખાણોની વિગતો, હરાજીની શરતો, સમયરેખા વગેરે એમએસટીસી  હરાજી પ્લેટફોર્મ પર મેળવી શકાય છે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 210
પ્રધાનમંત્રીનું કાર્યાલય
પ્રધાનમંત્રીએ લચિત દિવસ પર લોકોને શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ લચિત દિવસના અવસર પર લોકોને શુભેચ્છા પાઠવી છે.
એક ટ્વિટમાં, પ્રધાનમંત્રીએ કહ્યું; "લચિત દિવસની શુભેચ્છાઓ. આ લચિત દિવસ ખાસ છે કારણ કે આપણે મહાન લચિત બોરફૂકનની 400મી જન્મજયંતિ ઉજવી રહ્યા છીએ. તેઓ અપ્રતિમ હિંમતનું પ્રતિક હતા. તેમણે લોકોની સુખાકારીને દરેક બાબતમાં સ્થાન આપ્યું હતું અને તેઓ એક ન્યાયી તેમજ સ્વપ્નદ્રષ્ટા નેતા હતા."
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 66.89 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 4.37 કરોડથી વધુ ડોઝ ઉપલબ્ધ છે અને હજુ 1.56 કરોડ ડોઝ આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
66,89,80,635
|
|
આપવાના બાકી
|
|
1,56,96,450
|
|
બાકી ઉપલબ્ધ
|
|
4,37,83,160
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 66.89 કરોડ  થી વધુ રસી પૂરી પાડી છે અને બીજા 1.56 કરોડ  ડોઝ હજુ ઉપલબ્ધ છે.
હાલમાં, કોવિડ-19 રસીના 4.37 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 170
પ્રધાનમંત્રીનું કાર્યાલય
પ્રધાનમંત્રી શ્રી નરેન્દ્ર મોદી અને ક્વાલકોમના સીઈઓ શ્રી ક્રિસ્ટિયાનો અમોન વચ્ચે બેઠક
પ્રધાનમંત્રી શ્રી નરેન્દ્ર મોદીએ આજે ક્વાલકોમના સીઈઓ શ્રી ક્રિસ્ટિયાનો અમોન સાથે બેઠક કરી.
તેમણે આ બેઠક દરમિયાન ભારતના દૂરસંચાર અને ઈલેક્ટ્રોનિક્સ ક્ષેત્રમાં ઉપલબ્ધ વ્યાપક રોકાણની તકો પર ચર્ચા કરી. આ દરમિયાન ઈલેક્ટ્રોનિક્સ સિસ્ટમ ડિઝાઈન અને વિનિર્માણ  માટે હાલમાં જ શરૂ કરાયેલી ઉત્પાદન સંબંધિત પ્રોત્સાહન યોજના ની સાથે-સાથે ભારતમાં સેમીકન્ડક્ટર સપ્લાઈ ચેઈન સાથે સંકળાયેલા ઘટનાક્રમો વિશે પણ ચર્ચાઓ થઈ. તેની સાથે જ ભારતમાં સ્થાનિક નવાચાર પરિવેશનું નિર્માણ કરવા માટે આવશ્યક રણનીતિઓ બનાવવા પર પણ ચર્ચા થઈ.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
વહાણવટા મંત્રાલય
બંદર, જહાજ અને જળમાર્ગ મંત્રાલયે 58મા રાષ્ટ્રીય દરિયાઈ દિવસ – 2021ની ઉજવણી કરી
દર વર્ષે 5 એપ્રિલને રાષ્ટ્રીય દરિયાઈ દિવસ તરીકે ઉજવવામાં આવે છે
ભારત પરિવર્તન પામી રહ્યો છે, ભારત સ્પર્ધામાં અગ્રેસર છે, નવા ભારતનું નિર્માણ થઈ રહ્યું છે, જેમ આપણે ભૂતકાળમાં દરિયાઈ ક્ષેત્રમાં મોખરે હતા, તેમ ભારત દરિયાઈ ક્ષેત્ર દ્વારા ફરી દુનિયાનું નેતૃત્વ કરશેઃ શ્રી માંડવિયા
બંદર, જહાજ અને જળમાર્ગ મંત્રાલયે 58મા રાષ્ટ્રીય દરિયાઈ દિવસની ઉજવણી કરી હતી. આ દિવસ 5 એપ્રિલ, 1919ના રોજ મુંબઈથી લંડન સુધીની પ્રથમ ભારતીય વેપારી જહાજ ‘એસ એસ લૉયલ્ટી’ની પ્રથમ સફરના ઉપલક્ષ્યમાં ઉજવવામાં આવે છે. ચાલુ વર્ષે રાષ્ટ્રીય દરિયાઈ દિવસની થીમ ભારત સરકારની પહેલ ‘આત્મનિર્ભર ભારત’ અભિયાનને અનુરૂપ ‘કોવિડ-19 ઉપરાંત પર્યાવરણને અનુકૂળ દરિયાઈ સફર’ છે.
રાષ્ટ્રીય દરિયાઈ દિવસની ઉજવણીના પ્રસંગે બંદર, જહાજ અને જળમાર્ગોના રાજ્ય કક્ષાના કેન્દ્રિય જળમાર્ગ મંત્રી  શ્રી મનસુખ માંડવિયાએ દરિયાકિનારા પર રહેતા સમુદાયોને અભિનંદન આપ્યાં હતાં તથા કોવિડ રોગચાળામાં તેમણે ભજવેલી ઉપયોગી ભૂમિકા અને તેમની મહેનત, ઉત્સાહ અને સાહસની પ્રશંસા કરી હતી. શ્રી માંડવિયાએ જણાવ્યું હતું કે, તાજેતરમાં ભારતના પ્રધાનમંત્રીએ પ્રસ્તુત કરેલા મેરિટાઇમ ઇન્ડિયા વિઝન-2030 ભારતના દરિયાઈ ક્ષેત્ર માટે આગામી દાયકાનું સંપૂર્ણ વિઝન છે તથા કેન્દ્રિત અભિગમ સાથે ભારતીય દરિયાઈ ક્ષેત્ર ટૂંક સમયમાં મજબૂત, ટેકનોલોજીકલ દ્રષ્ટિએ અદ્યતન અને આત્મનિર્ભર બનશે.
શ્રી માંડવિયાએ તેમની વાત સકારાત્મક અભિગમ સાથે પૂરી કરીને કહ્યું હતું કે, “ભારત પરિવર્તન પામી રહ્યો છે, ભારત સ્પર્ધામાં અગ્રેસર છે, નવા ભારતનું નિર્માણ થઈ રહ્યું છે. જેમ ભૂતકાળમાં ભારત દરિયાઈ ક્ષેત્રમાં લીડર હતું, તેમ ભારત દરિયાઈ ક્ષેત્ર દ્વારા દુનિયામાં ફરી મોખરે રહેશે.”
શ્રી માંડવિયાએ 58મા રાષ્ટ્રીય દરિયાઈ દિવસ માટે સૂવેનિર  તરીકે ઇ-મેગેઝિન પ્રસ્તુત કર્યું હતું અને નેશનલ મેરિટાઇમ ડે સેલિબ્રેશન કમિટી દ્વારા એવોર્ડ પ્રસ્તુત કર્યો હતો, જેનું નેતૃત્વ ડાયરેક્ટર જનરલ ઓફ શિપિંગ કરે છે.
જહાજ, બંદર અને જળમાર્ગ મંત્રાલયના સચિવ ડો. સંજીવ રંજને કહ્યું હતું કે, દરિયાકિનારે વસતા સમુદાયે કોવિડના ગાળામાં મહત્વપૂર્ણ ભૂમિકા ભજવી છે. તેમણે ઉમેર્યું હતું કે, મંત્રાલય આંતરરાષ્ટ્રીય દરિયાઈ સમુદાયમાં ભારતને મોખરાનું સ્થાન આપવા પ્રગતિશીલ નીતિગત ફેરફારો લાવવા સતત કાર્યરત છે.
આ પ્રસંગે વીડિયો કોન્ફરન્સ દ્વારા મંત્રાલયના વરિષ્ઠ અધિકારીઓ, ડીજી શિપિંગ, શિપિંગ કોર્પોરેશન ઓફ ઇન્ડિયાના અધિકારીઓ, જહાજ મંત્રાલયના અધિકારીઓ અને દરિયાકિનારે વસતા સમુદાયના પ્રતિનિધિઓ ઉપસ્થિત રહ્યાં હતાં.
ઉજવણીને નીચેની લિન્ક પર જોઈ શકાશેઃ
https://youtu.be/zFRQq1AhwzI
SD/GP/JD
(Visitor Counter : 295
પ્રધાનમંત્રીનું કાર્યાલય
પ્રધાનમંત્રીએ કુપોષણની સમસ્યા ઘટાડવા હાથ ધરાયેલી વિવિધ પહેલોની સમીક્ષા કરી
પ્રધાનમંત્રી શ્રી નરેન્દ્ર મોદીએ શુક્રવારે ભારતમાં કુપોષણ અને તેની સાથે સંબંધિત સમસ્યાઓનું નિવારણ કરવા અને તેને ઘટાડવા માટે સરકારનાં પ્રયાસો અને તેની સમીક્ષા કરી હતી. આ ઉચ્ચ સ્તરીય સમીક્ષા બેઠકમાં પ્રધાનમંત્રી કાર્યાલય , નીતિ આયોગ અને અન્ય મંત્રાલયોનાં અધિકારીઓ હાજર રહ્યાં હતાં.
બેઠકમાં કુપોષણ, અપર્યાપ્ત વિકાસ અને તેની સાથે સંબંધિત સમસ્યાઓની વર્તમાન સ્થિતિની સમીક્ષા થઈ હતી. તેમાં અન્ય કેટલાંક વિકાસશીલ દેશોનાં બાળકોમાં પોષણ વધારવા માટે હાથ ધરવામાં આવેલી સફળ પહેલોની ચર્ચાવિચારણા પણ થઈ હતી.
પ્રધાનમંત્રીએ અપર્યાપ્ત વિકાસ, કુપોષણ, બાળકોનાં જન્મ સમયે ઓછું વજન અને એનિમિયાની સમસ્યાઓ ઘટાડવાનાં હેતુસર નક્કર કામગીરી કરવાની જરૂરિયાત પર ભાર મૂક્યો હતો. તેમણે ભારપૂર્વક જણાવ્યું હતું કે, વર્ષ 2022 સુધીમાં આ સમસ્યા માટે હાથ ધરવામાં આવેલી પહેલોનાં પરિણામો દેખાવા જોઈએ. ઉલ્લેખનીય છે કે, વર્ષ 2022માં દેશની આઝાદીની 75મી વર્ષગાંઠ ઉજવવામાં આવશે.
આ માટે પોષણની પ્રગતિ માટે હાથ ધરવામાં આવેલી પહેલોનું રિયલ-ટાઇમ નિરીક્ષણ તેનાં પરિણામો મેળવવાની ચર્ચા થઈ હતી, ખાસ કરીને આ સમસ્યાઓ અતિશય પ્રમાણમાં ધરાવતા જિલ્લાઓમાં.
વરિષ્ઠ અધિકારીઓએ કેન્દ્ર સરકારની સ્વચ્છ ભારત અભિયાન, મિશન ઇન્દ્રધનુષ, બેટી બચાવો-બેટી પઢાઓ તથા પ્રધાનમંત્રી માતૃવંદન યોજના વગેરે જેવી પહેલો પર વારંવાર ભાર મૂક્યો હતો, જેનાથી બાળકોમાં પોષણ પર સકારાત્મક અસર થશે. આ સંદર્ભમાં પ્રધાનમંત્રીએ કેન્દ્ર અને રાજ્ય સરકારોની તમામ યોજનાઓ વચ્ચે સમન્વય સ્થાપિત કરવા અપીલ કરી છે, જે પોષણ સંબંધિત આ પ્રકારની યોજનાઓ પર પ્રત્યક્ષ કે પરોક્ષ અસર ધરાવે છે.
તેમણે જણાવ્યું હતું કે, બાળકોમાં પોષણ સાથે સંબંધિત મહત્ત્વ અંગે સમાજમાં જાગૃતિ વધારવાની જરૂર છે, જેથી ઇચ્છિત પરિણામો હાંસલ થાય. તેમણે આ જાગૃતિ લાવવા અનૌપચારિક માધ્યમોનો ઉપયોગ કરવાનાં મહત્ત્વ પર પણ ભાર મૂક્યો હતો.
RP
(Visitor Counter : 94
પ્રધાનમંત્રીનું કાર્યાલય
પ્રધાનમંત્રીએ મન કી બાતના એપિસોડ 101 માટે સૂચનો આમંત્રિત કર્યા
પ્રધાનમંત્રી શ્રી નરેન્દ્ર મોદીએ મન કી બાતના એપિસોડ 101 માટે નાગરિકો માટે તેમના મૂલ્યવાન સૂચનો મોકલવા માટે લિંક અને ફોન નંબર શેર કર્યો છે.
પ્રધાનમંત્રીએ ટ્વિટ કર્યું;
“હું 101મા #MannKiBaat એપિસોડ માટે તમારા મૂલ્યવાન સૂચનોની રાહ જોઈ રહ્યો છું, જે 28મીએ થશે. તમારો સંદેશ 1800-11-7800 પર રેકોર્ડ કરો અથવા નમો એપ/માય સરકાર પર લખો.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી 5મી જૂને 'સેવ સોઇલ મૂવમેન્ટ' કાર્યક્રમમાં હાજરી આપશે
વિશ્વ પર્યાવરણ દિવસ નિમિત્તે, પ્રધાનમંત્રી શ્રી નરેન્દ્ર મોદી 5મી જૂને સવારે 11 વાગ્યે વિજ્ઞાન ભવન ખાતે ‘સેવ સોઈલ મૂવમેન્ટ’ પરના કાર્યક્રમમાં હાજરી આપશે. આ કાર્યક્રમ દરમિયાન પ્રધાનમંત્રી સભાને પણ સંબોધન કરશે.
'સેવ સોઈલ મૂવમેન્ટ' એ જમીનના બગડતા સ્વાસ્થ્ય વિશે જાગૃતિ વધારવા અને તેને સુધારવા માટે સભાન પ્રતિસાદ લાવવા માટેની વૈશ્વિક ચળવળ છે. આ ચળવળ માર્ચ 2022 માં સદગુરુ દ્વારા શરૂ કરવામાં આવી હતી, જેમણે 27 દેશોમાંથી પસાર થતી 100 દિવસની મોટરસાઇકલ યાત્રા શરૂ કરી હતી. 5મી જૂને 100 દિવસની યાત્રાનો 75મો દિવસ છે. આ કાર્યક્રમમાં પ્રધાનમંત્રીની સહભાગિતા ભારતમાં જમીનના સ્વાસ્થ્યને સુધારવા પ્રત્યેની સહિયારી ચિંતાઓ અને પ્રતિબદ્ધતાને પ્રતિબિંબિત કરશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
ભારતના રાષ્ટ્રપતિ આવતીકાલે સિયાચિન બેઝ કેમ્પની મુલાકાત લેશે
નવી દિલ્હી, 09-05-2018
ભારતના રાષ્ટ્રપતિ શ્રી રામનાથ કોવિંદ આવતીકાલે  સિયાચિન બેઝ કેમ્પની મુલાકાત લેશે અને ત્યાં તૈનાત જવાનો સાથે વાતચીત કરશે. 2004માં રાષ્ટ્રપતિ ડૉ. એપીજે અબ્દુલ કલામની આ બેઝ કેમ્પ મુલાકાત પછી પહેલી વખત કોઈ રાષ્ટ્રપતિ આ કેમ્પની મુલાકાત લેશે. રાષ્ટ્રપતિ શ્રી રામનાથ કોવિંદ કુમાર પોસ્ટની પણ મુલાકાત લેશે.
NP/J.Khunt/GP
(Visitor Counter : 114
માનવ સંસાધન વિકાસ મંત્રાલય
માનવ સંસાધન અને વિકાસ મંત્રાલય તેમજ તેની સ્વાયત્ત સંસ્થાઓ અને પેટા કચેરીઓ 3 અઠવાડિયા સુધી બંધ રહેશે
કેન્દ્રીય ગૃહ મંત્રાલય દ્વારા 24.3.2020ના રોજ આપવામાં આવેલા આદેશના અનુપાલનમાં, માનવ સંસાધન અને વિકાસ મંત્રાલયે આપેલા નિર્દેશો અનુસાર માનવ સંસાધન અને વિકાસ મંત્રાલય તેમજ તેની સ્વાયત્ત સંસ્થાઓ અને પેટા કચેરીઓ ત્રણ અઠવાડિયા સુધી બંધ રહેશે. જોકે, આ આદેશમાં જણાવવામાં આવ્યું છે તે અનુસાર, તમામ અધિકારીઓ અને સ્ટાફને ઘરેથી કામ કરવાનું રહેશે.
કાર્યાલયના વડા અને વિભાગીય વડાઓએ ખાસ કરીને પગાર અને પેન્શન સહિત આર્થિક ચૂકવણી સંબંધિત તમામ કાર્યો બરાબર પાર પડે તેની ખાતરી કરવાની રહેશે.
માનવ સંસાધન અને વિકાસ મંત્રાલયે એવા પણ નિર્દેશ આપ્યા છે કે, CBSE, NIOS અને NTAએ પરીક્ષાઓના સુધારેલા સમયપત્રક પર કામ કરવાનું રહેશે. સ્વાયત્ત સંગઠનો અને NCERTએ વૈકલ્પિક શૈક્ષણિક કૅલેન્ડરનો મુસદ્દો તૈયાર કરવાનો રહેશે.
(Visitor Counter : 68
પ્રધાનમંત્રીનું કાર્યાલય
પ્રધાનમંત્રી જમ્મુ અને કાશ્મીરની સુંદરતા અને આતિથ્ય પ્રત્યે નાગરિકોના પ્રતિભાવ શેર કર્યા
પ્રધાનમંત્રી શ્રી નરેન્દ્ર મોદીએ જમ્મુ અને કાશ્મીરની સુંદરતા અને આતિથ્ય પ્રત્યે નાગરિકોના પ્રતિભાવ શેર કર્યા છે જેમાં બૈસારન, અરુ, કોકરનાગ, અચ્છબલ, ગુલમર્ગ, શ્રીનગર અને દાલ તળાવની સુંદરતાને પ્રકાશિત કરવામાં આવી છે.
એક નાગરિક, શ્રી રણજીત કુમારના ટ્વીટને ટાંકીને, પ્રધાનમંત્રીએ 2019માં તેમની શ્રીનગરની મુલાકાતની એક તસવીર પણ ટ્વીટ કરી.
નાગરિકના ટ્વીટનો જવાબ આપતા પ્રધાનમંત્રીએ ટ્વીટ કર્યું;
"ઉત્તમ. હું 2019 માં શ્રીનગરની મારી મુલાકાતની એક તસવીર શેર કરવા માટે પણ લલચાઉં છું."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ હ્યુસ્ટનમાં શીખ સમુદાયનાં સભ્યો સાથે ચર્ચા કરી
પ્રધાનમંત્રી શ્રી નરેન્દ્ર મોદીએ આજે ટેક્સાસનાં હ્યુસ્ટનમાં શીખ સમુદાયનાં સભ્યો સાથે વાતચીત કરી હતી. શીખ સમુદાયનાં સભ્યોએ પ્રધાનમંત્રીને ઉષ્માસભર આવકાર આપ્યો હતો.
આ વાતચીત દરમિયાન સમુદાયનાં સભ્યોએ પ્રધાનમંત્રીનો ભારત સરકારે દેશ અને શીખ સમુદાયનાં સંપૂર્ણ વિકાસ માટે લીધેલા પથપ્રદર્શકો નિર્ણયો લેવા બદલ આભાર માન્યો હતો.
પ્રધાનમંત્રીએ ટ્વીટ કર્યું હતું કે, “મને હ્યુસ્ટનમાં શીખ સમુદાય સાથે ઉત્કૃષ્ટ આદાનપ્રદાન કરવાની તક મળી હતી. મને ભારતનાં વિકાસ માટે તેમનો ઉત્સાહ જોઈને ખુશી થઈ!”
RP
(Visitor Counter : 68
યુવા બાબતો અને રમત મંત્રાલય
અમદાવાદના સંસ્કારધામ ખાતે નીરજ ચોપરાએ 75 શાળાના વિદ્યાર્થીઓ સાથે સંવાદ કર્યો
અમદાવાદ, તા. 04-12-2021
ઓલિમ્પિક્સમાં ચંદ્રક વિજેતા ભાલા ફેંક ચેમ્પિયન નીરજ ચોપરાએ મહત્વાકાંક્ષી સંપર્ક કાર્યક્રમનો પ્રારંભ કર્યો છે, જે ભારતના ટોચના એથલેટ્સને શાળાના બાળકો સાથે જોડવાનું કામ કરે છે. આ કાર્યક્રમ અંતર્ગત તેમણે અમદાવાદમાં સંસ્કારધામ ખાતે 75 શાળાના વિદ્યાર્થીઓ સાથે સંવાદ કર્યો હતો.
નીરજ ચોપરા વિદ્યાર્થીઓ સાથે વિવિધ પ્રકારની રમતો રમ્યા હતા અને તેમને ભાલા ફેંક ની રમત વિશે કેટલાક સૂચનો પણ આપ્યા હતા. તેમણે સંતુલિત આહાર, તંદુરસ્તી અને રમતગમતના મહત્વ વિશે પણ વિદ્યાર્થીઓને સંબોધન આપ્યું હતું. તેમણે વિદ્યાર્થીઓના જિજ્ઞાસાપૂર્ણ પ્રશ્નોના સહજ જવાબો આપીને તેમનામાં રોમાંચ જગાવી દીધો હતો, તેમની વાત કહેવાની અજોડ શૈલીએ સચેત પ્રેક્ષકોમાં તેમને પ્રિય બનાવી દીધા છે.
તેમનું પ્રિય ભોજન કયું છે તેવા પ્રશ્નનો તેમણે ઉત્તર આપતા ઉપસ્થિત લોકોએ તેમને તાળીઓના ગડગડાટથી વધાવી લીધા હતા. આ ઉત્તરમાં તેમણે કેવી રીતે મસાલા અને તેજાનાનો ઉપયોગ કર્યા વગર વેજિટેબલ બીરિયાની બનાવવાનું અને દહીં સાથે આરોગવાનું તેમને ગમે છે તેનું વર્ણન કર્યું હતું. તેમણે કહ્યું હતું કે, “આ એક આરોગ્યપ્રદ, સ્વાસ્થ્યપ્રદ ભોજન છે જેમાં શાકભાજી અને કાર્બોહાઇડ્રેટ્સના યોગ્ય મિશ્રણના કારણે ખનીજતત્વો રહેલા છે.” તેમણે ઉમર્યું હતું કે, “રાંધવાથી તેમનું મન લાંબો સમય તાલીમના સત્રમાં લાગેલા થાકથી અન્ય દિશામાં વળે છે.”
આદરણીય પ્રધાનમંત્રી શ્રી નરેન્દ્ર મોદીના મૂળ વિચાર સાથે શરૂ કરવામાં આવેલા આ લોકસંપર્ક કાર્યક્રમ દ્વારા તમામ ઓલિમ્પિક્સ અને પેરાલિમ્પિક્સના દરેક ખેલાડીઓને બે વર્ષના સમયગાળામાં 75 શાળાના વિદ્યાર્થીઓ સાથે સંવાદ કરાવવાનો ઉદ્દેશ છે જેથી યુવાનોને સંતુલિત આહાર માટે અને તંદુરસ્તીને લગતી પ્રવૃત્તિઓમાં ભાગ લેવા માટે પ્રેરિત કરી શકાય. આ પહેલ શિક્ષણ મંત્રાલય તેમજ યુવાના બાબતો અને રમતગમત મંત્રાલય દ્વારા સંયુક્ત રીતે હાથ ધરવામાં આવી રહી છે.
નીરજ ચોપરાએ જણાવ્યું હતું કે, “આદરણીય પ્રધાનમંત્રીએ જ્યારે ઓલિમ્પિક્સ પછી તેમની મહેમાનગતિ માટે અમને આમંત્રિત કર્યા ત્યારે તેમણે નવા, આરોગ્યપ્રદ અને તંદુરસ્ત ભારતની દૂરંદેશી વિશે અમારી સાથે વાત કરી હતી. મને શાળાઓની મુલાકાત લેવાની આ વિશેષ પહેલને આગળ વધારવામાં ખૂબ જ ખુશી થઇ રહી છે અને મારી પોતાની રીતે હું કેટલુંક જ્ઞાન શેર કરી રહ્યો છું જે વિદ્યાર્થીઓને વધુ રમતગમતમાં જોડાયેલા રાષ્ટ્ર તરીકેના પ્રધાનમંત્રીના સપનાંના ભારતનું નિર્માણ કરવામાં મદદ કરી શકે છે.”
તેમણે યોગ્ય આહાર, તંદુરસ્તી માટેના સાચા નિયમો અંગે સૂચનો આપ્યા હતા અને જીવનના કેટલાક મહત્વના પાઠ પણ શીખવ્યા હતા. નીરજ ચોપરાએ ફિટ ઇન્ડિયા પ્રશ્નોત્તરી વિશે પણ વાત કરી હતી. આ સૌથી મોટી રમતગમત અને તંદુરસ્તીને લગતી પ્રશ્નોત્તરી છે. તેમણે કહ્યું હતું કે, “વિદ્યાર્થીઓ મને આપેલા કેટલાક પ્રશ્નોના જવાબથી અને જ્ઞાન પર તેમનું પ્રભૂત્વ જોઇને હું અચંબિત છું. યોગ્ય પ્રકારની શિસ્ત અને સમર્પણ દ્વારા તેઓ ઘણી ઊંચાઇઓ સર કરી શકાય છે.”
પ્રારંભમાં, સંસ્કારધામ એજ્યુકેશન સોસાયટી દ્વારા નીરજ ચોપરાનું સન્માન કરવામાં આવ્યું હતું. તેમણે સમાજ દ્વારા કરવામાં આવતા કાર્યોને બિરદવ્યા હતા અને ભવિષ્ય માટે વિદ્યાર્થીઓને તૈયાર કરવા માટે તેમના સશક્તિકરણની દિશામાં પ્રતિબદ્ધતા અને સમર્પણની પ્રશંસા કરી હતી.
આગામી બે મહિના દરમિયાન તરુણદીપ રાય , સાર્થક ભાંભરી , સુશીલા દેવી , કે.સી. ગણપતિ અને વરુણ ઠક્કર  દેશના અન્ય ભાગોમાં શાળાઓની મુલાકાત લેશે. પેરાલિમ્પિયન્સમાંથી અવની લેખા , ભાવના પટેલ  અને દેવેન્દ્ર ઝાઝરિયા  આ પહેલમાં નેતૃત્વ સંભાળશે.
SD/GP/NP
(Visitor Counter : 238
પ્રધાનમંત્રીનું કાર્યાલય
પ્રધાનમંત્રીએ દિલ્હી કેન્ટમાં આર્મી હોસ્પિટલ  ખાતે ENT વિભાગ દ્વારા છેલ્લા 18 મહિનામાં 50 દ્વિપક્ષીય એક સાથે કોકલિયર પ્રત્યારોપણના બેન્ચમાર્કની પ્રશંસા કરી
પ્રધાનમંત્રી શ્રી નરેન્દ્ર મોદીએ દિલ્હી કેન્ટમાં આર્મી હોસ્પિટલ  ખાતે કાન, નાક અને ગળા  વિભાગ દ્વારા છેલ્લા 18 મહિનામાં 50 દ્વિપક્ષીય એક સાથે કોકલિયર પ્રત્યારોપણની સિધ્ધિની પ્રશંસા કરી છે.
પ્રેસ ઇન્ફોર્મેશન બ્યુરો દ્વારા X પરની પોસ્ટને ટાંકીને, પ્રધાનમંત્રીએ કહ્યું;
"કોક્લિયર ઇમ્પ્લાન્ટ્સમાં એક મહાન સિધ્ધિ સેટ કરવા બદલ અભિનંદન. આવા સમર્પણ અને કુશળતા ઘણા લોકો માટે ઉજ્જવળ અને સ્વસ્થ ભવિષ્યની ખાતરી આપે છે. આ સિદ્ધિ આપણા તબીબી વ્યાવસાયિકોની પ્રતિબદ્ધતા વિશે પણ બોલે છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ શાંત અરુણાચલ પ્રદેશની ઝલક શેર કરી
પ્રધાનમંત્રી શ્રી નરેન્દ્ર મોદીએ કેન્દ્રીય મંત્રી શ્રી અમિત શાહ દ્વારા કેપ્ચર કરવા પર પ્રતિક્રિયા આપીને અદભૂત અરુણાચલ પ્રદેશની શાંતિ શેર કરી.
પ્રધાનમંત્રીએ ટ્વીટ કર્યું:
"શાંત અને અદભૂત અરુણાચલ પ્રદેશ!"
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
રાષ્ટ્રપતિ 14-15 જુલાઈના રોજ પશ્ચિમ બંગાળ જશે
નવી દિલ્હી, 13-07-2017
રાષ્ટ્રપતિ પ્રણવ મુખજી 14 થી 15 જુલાઈ, 2017 સુધી પશ્ચિમ બંગાળની યાત્રા પર જશે.
રાષ્ટ્રપતિ 14 જુલાઈ, 2017ના રોજ કાનીદીધીમાં સત્ય ભારતી સ્કુલનું ઉદ્ઘાટન કરશે. તે જ દિવસે તેઓ મૈકેન્જી પાર્ક ફૂટબોલ ગ્રાઉન્ડ પર કેકેએમ સ્મારક ગોલ્ડ કપ-ગ્રામીણ ફૂટબૉલ ટૂર્નામેન્ટના સાતમાં સંસ્કરણનું ઉદ્ઘાટન કરશે.
રાષ્ટ્રપતિ 15 જુલાઈના રોજ જાંગીપુર ભવનમાં રસોઈ ગેસ કનેક્શન વિતરણ કરશે. તેઓ દિલ્હી પાછા આવતા પહેલા નવગ્રામ મિલિટરી સ્ટેશન પર ભૂતપૂર્વ સૈનિકોની એક રેલીને સંબોધન કરશે.
AP/J.khunt/GP
(Visitor Counter : 77